Μήτση Κωνσταντάρα

Η Μήτση (Δήμητρα) Κωνσταντάρα (Αθήνα, 1922 - Αθήνα, 22 Δεκεμβρίου 1985) ήταν Ελληνίδα ηθοποιός. Έπαιξε και διακρίθηκε σε δεύτερους ρόλους.

 Βιογραφία 
Ήταν μικρότερη αδερφή του ηθοποιού Λάμπρου Κωνσταντάρα. Την ίδια σχεδόν περίοδο με τη γέννησή της έμεινε ορφανή από πατέρα, γι' αυτό αγαπήθηκε ιδιαίτερα από όλη την οικογένεια. Τα δύο μεγαλύτερα αδέρφια της, και ιδιαίτερα ο Λάμπρος, την αντιμετώπιζαν πάντα σαν μικρό παιδί. Ακόμα και σε μεγάλη ηλικία οι πολύ κοντινοί της άνθρωποι την αποκαλούσαν χαϊδευτικά Μήτση.

Σπούδασε στην Δραματική Σχολή του Εθνικού Θεάτρου από όπου αποφοίτησε με άριστα και το 1945 πρωτοεμφανίστηκε στην Πρώτη Κρατική Σκηνή με το έργο Αρλεζιάννα. Εκείνη την εποχή υπήρχε ένα είδος θεάτρου, τα ονομαστά μπουλούκια, τα οποία η ίδια υπηρέτησε με μεγάλη επιτυχία, κάτι όμως που την έκανε το μαύρο πρόβατο της οικογένειας για τον δρόμο που ακολούθησε.

Το 1948, συμμετείχε στο θίασο Δημητρίου-Σκορδούλη-Κάσση, που κάνει περιοδεία στην Κωνσταντινούπολη για περίπου ένα χρόνο. Για κάποιο διάστημα εγκατέλειψε το θέατρο για οικογενειακούς λόγους. Εκείνη την περίοδο έμενε στο σπίτι του αδερφού της.

Το 1961 επανέρχεται στο θέατρο, αρχικά μόνη της, στο θίασο της Μαίρης Αλκαίου και του Βασίλη Διαμαντοπούλου, στο έργο "Ένα δέντρο μεγαλώνει στο Μπρούκλιν" και ακολουθεί το έργο "Πέντε στρέμματα Παράδεισος" κ.ά.

Από το 1964 και μετά, άρχισε να παίζει με τον αδερφό της, Λάμπρο, σε θέατρο και σινεμά, σε παραστάσεις όπως "Μια κυρία ατυχήσασα" (που στο σινεμά μεταφέρθηκε με τον τίτλο Ο στρίγγλος που έγινε αρνάκι), Τι 30, τι 40, τι 50, Υπάρχει και φιλότιμο κ.ά. Τα πιο πολλά από αυτά τα έργα πήγαν και στον κινηματογράφο με άλλο τίτλο. Η Μήτση κοντά στον Λάμπρο ξέφυγε από την ανωνυμία και μαζί γυρίσανε περίπου 30 ταινίες.

Τη δεκαετία του '70 συνεργάστηκε με το Εθνικό Θέατρο στα έργα "Αλκιβιάδης" του Ν. Τουτουντζάκη, "Δικαίωση" του Νίκου Ζακοπούλου και πολλά άλλα έργα. Έκανε όμως και αυτόνομη καριέρα και στην τηλεόραση τη δεκαετία του '70, σε σειρές όπως: Λούνα Παρκ, Εκείνες κι εγώ, Μεθοριακός σταθμός, Παλιατζής κ.ά.

Όταν το 1985 πέθανε ο Λάμπρος, η Μήτση έπεσε σε κατάθλιψη. Πέθανε πιθανόν από ανακοπή καρδιάς στον ύπνο της, έξι μήνες μετά. Κηδεύτηκε στον οικογενειακό τάφο στο Πρώτο Νεκροταφείο Αθηνών.

Αν και είχε κάνει ένα γάμο, δεν είχε παιδιά αλλά είχε δύο ανίψια που αγαπούσε πολύ, τον γιο του Λάμπρου Δημήτρη Κωνσταντάρα και την Σίση, κόρη της αδερφής της, Σάσας.

 Φιλμογραφία 
ΈτοςΤίτλοςΡόλος1951Να παιδί, να μάλαμα 1963Αφοσίωσηδιευθύντρια σχολείου1964Θα Σε Κάνω Βασίλισσακυρία Χατζηλαζάρου1965Φτωχός αλλά τίμιοςΕνώνει ο πόνος δυο καρδιές (aka Μόνο για σένα)θεία ΣτέλλαςΥπάρχει και φιλότιμο κυρα-Λάμπαινα1966Παράνομοι πόθοιΌλγα, μητέρα ΠέτρουΟ αδελφός μου ο λόρδοςΘεανώ ΜπατάραΟ παπατρέχαςΚατσάμπεη 1967Κάτι κουρασμένα παλικάριαΙωάννα Διαμαντίδου-ΒαλίραΠατέρα κάτσε φρόνιμα Ευτέρπη ΠαπασταφίδαΟ στρίγγλος που έγινε αρνάκιΔέσποινα Ανυφαντούλη Κολωνάκι διαγωγή μηδένΑσημίνα ΚαρανάμπασηΒοήθεια! Ο Βέγγος φανερός πράκτωρ 000διευθύντρια οίκου μόδας1968Ο Ρωμιός έχει φιλότιμοΧρυσάνθη Καραντάρη Καπετάν φάντης μπαστούνι Τασία 1969Το ανθρωπάκιΆνναΗ νεράιδα και το παλικάρι Μερόπη Ο τζαναμπέτηςΕυρυδίκηΗσαΐα, μη χορεύειςΣωτηρία, γραμματέαςΦοβάται ο Γιάννης το θεριόκυρία ΒελήΞύπνα καημένε ΠερικλήΦωφώ Δημητρακά1970Ένας τρελός γλεντζέςΕυδοκίαΚρίμα το μπόι σουΕυανθίαΕσένα μόνο αγαπώκα Δέρκου1971Εθελοντής στον έρωτακυρία ΡαΐζηΈνα αγόρι αλλοιώτικο απ' τ' άλλακυρία ΒαρδαλιάΠίσω μου σε έχω σατανάΑγλαΐα ΤουρσήΤης ζήλιας τα καμώματαΧαρίκλειαΟ φαφλατάςΕυλαμπία1972Τι 30, τι 40, τι 50 ΧρυσάνθηΟ άνθρωπος που έσπαγε πλάκα ΧαρίκλειαΟ άνθρωπος που γύρισε από τη ζέστη ΜαργαρίταΑπ' τ' αλώνια στα σαλόνιαΟυρανίαΤο ξενοδοχείο των διεφθαρμένωνΚατερίναΑγάπη μου παλιόγριαΚαίτη1973Ο φαντασμένος Τσουλόγλου 1981Ο Λαμπρούκος μπαλαντέρη γυναίκα που ορίζει τα ραντεβού1982Φυλακές ανηλίκων Μάρθα Σταθουλοπούλου

 Θέατρο 
1950Η νεράιδα του χιονιού1955Τρεις πετεινοί σε ένα κοτέτσι1955Οι μαιτρέσσες του μπαμπά1959Δυο άσπρα τριαντάφυλλα1965Υπάρχει και φιλότιμο Ι1968Πϊσω μου σε έχω σατανά1969Το 24ωρο ενός Αθηναίου1969Ο Μπάμπης και ο Μπαμπίνος1971Τι 30, τι 40, τι 501972Ερωτιάρης αλά ελληνικά1973Ευτυχώς τρελάθηκα1974Αγάπη μου παγόβουνο1976Υπάρχει και φιλότιμο ΙΙ1977Ο Λαμπρούκος και οι λατρείες του1978Τραγούδα θεατρίνε

 Παραπομπές 

 Πηγές 
 Έλληνες - Ελληνίδες ηθοποιοί
 Θόδωρος Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών
 www.90lepta.com

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Ενταφιασμοί στο Πρώτο Νεκροταφείο Αθηνών